El govern de Gandia adjudica les subvencions al Palau Ducal i les bandes de música de la ciutat
22 gener 2018

## El govern de Gandia adjudica les subvencions al Palau Ducal i les bandes de música de la ciutat22 gener 2018Última actualització: 14 juliol 2025

![](../gestion/img/_AO_3249-copia.jpg)  
  

El coportaveu del govern, **Jose Manuel Prieto**, ha comparegut aquest matí en roda de premsa per informar dels principals acords als què s'ha arribat en la Junta de Govern celebrada aquest matí i on s'han aprovat subvencions i ajudes directes a diferents col·lectius i entitats musicals.  
  
El primer d'ells ha estat l'aprovació de la concessió d'una subvenció directa a l'entitat "Palau Ducal del Borja, Fundació Comunitat Valenciana" per a l'ajuda del funcionament d'aquesta durant 2018.  
L'acord té caràcter anual i un import de 40.000 €.  
"_Amb aquest acord pretenem col·laborar amb una entitat que reivindica la nostra riquesa patrimonial i històrica atraient milers de visitants durant l'any, el que revertix directament en la promoció del turisme urbà i en la dinamització del centre de la ciutat. El Palau és un magnífic aparador que atrau milers de visitants durant tot l'any. Ja hem parlat en diverses Taules de Turisme de l'espectacular augment de visitants que ha registrat l'any passat i seguirem apostant pel treball que realitzen_" va declarar Prieto.  
  
Altres tres convenis aprovats hui han estat els que es destinaran a les diferents bandes musicals de la ciutat per tal que puguen desenvolupar la seua activitat formativa i lúdica durant 2018.  
  
D'aquesta manera, es destinen 10.000 € a l'Associació Banda Centre Musical de Beniopa"; 10.000 € a l'Associació Musical del Grau de Gandia; i 10.000 € a l'"Associació Unió Artísticomusical Sant Francesc de Borja.  
  
En els tres casos, les agrupacions musicals es comprometen a realitzar activitats de promoció musical i també de difusió en l'àmbit musical de la ciutat, mitjançant la celebració de concerts, processons i altres manifestacions artístiques pròpies de la seua naturalesa, d'acord amb la seua programació d'acord amb els acords signats. "_La idea del govern municipal, tal com vam realitzar l'any passat, és que durant el primer mes de l'any estiguen signats la majoria dels acords, el que permet als col·lectius tenir liquiditat durant els primers mesos de l'any i facilitar la seua programació anual_” finalitzà el regidor.